تیجی بچن
تیجی سوری ہری ونش رائے شریواستو بچن انگریزی Teji Suri Harivansh Rai Srivastava Bachchan قبل شادی تیجونت کور پیدائش تیج کور سوری ایک سماجی کارکن ہندی شاعر ہری ونش رائے بچن کی اہلیہ اور بالی ووڈ اداکار امیتابھ بچن کی والدہ تھیں وہ وزیر اعظم اندرا گاندھی کی معتمد بھی تھیں وہ ایک لائل پور برطانوی ہند موجودہ فیصل آباد پنجاب پاکستان میں ایک پنجابی سکھ کھتری خاندان میں پیدا ہوئیں ان کے شوہر ہری ونش رائے بچن جو اس وقت جامعہ الہ آباد میں انگریزی کے پروفیسر تھے اور وہ لاہور صوبہ پنجاب برطانوی ہند موجودہ لاہور پنجاب پاکستان میں خوب چند ڈگری کالج میں نفسیات کی معلمہ تھیں اس جوڑے نے ء میں الہ آباد میں شادی کی تیجی بچن کے دو بیٹے ہیں امیتابھ بچن اور اجیتابھ بچن امیتابھ بچن ایک بالی وڈ اداکار جن کی بیوی جیا بچن بھی ایک اداکارہ اور رکن پارلیمان بھی ہیں امیتابھ اپنے والد کے دو بیٹوں میں بڑے ہیں دوسرے کا نام اجیتابھ ہے ان کی والدہ کو اسٹیج سے بہت لگاؤ تھا اور ان کو فلموں میں کام کرنے کی پیشکش بھی ہوئی مگر انھوں نے گھریلو ذمہ داری کو اداکاری پر فوقیت دی امیتابھ کے اداکاری کے پیشہ کو اختیار کرنے میں ان کی والدہ کا بڑا ہاتھ ہے تیجی بچن تقریبا پورے ء کے لیے لیلاوتی اسپتال میں تھیں اور ان کی حالت خراب ہونے کے بعد نومبر ء میں انھیں آئی سی یو میں منتقل کر دیا گیا وہ طویل علالت کے بعد  دسمبر ء کو  سال کی عمر میں انتقال کر گئیں